section_heading: Statistika
paragraph_text: Odigrao je 10 utakmica za austrijsku, te po 9 puta za jugoslavensku i zagrebačku reprezentaciju. Prvu reprezentativnu utakmicu za Austriju odigrao je 6. svibnja 1917. godine protiv Mađarske u Beču (1:1). S jugoslavenskom reprezentacijom nastupio dva puta na Olimpijskim igrama (1920. i 1924.). Bio je član Zagrebačke reprezentacije koja je osvojila prvi Kup kralja Aleksandra 1924. godine. Za Građanski je odigrao 70 natjecateljskih utakmica (62 u prvenstvu + 8 u kup natjecanju), te postigao 9 pogodaka (6+3). S Građanskim je osvojio dva prvenstva Jugoslavenskog nogometnog saveza (1923. i 1926.), te 5 prvenstva i jedan kup Zagrebačkog nogometnog podsaveza.